6. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 370 της 13 Μαΐου/12 Ιουν. 1961 (ΦΕΚ Α΄  96) Περί εφοδιασμού δια βιβλιαρίων υγείας των τεχνιτών μακαρονοποιών. ΄Εχοντες υπ’ οψει το άρθρ. 6 του Δ.τος της 25 Αυγ. 1920 «περί κωδικοποιήσεως των περί υγιεινής και ασφαλείας των εργατών κ.λπ. διατάξεων» και την υπ’ αριθ. 238/4.4.61 γνωμοδότησιν του Συμβουλίου Επικρατείας, προτάσει του Ημετέρου επί της Εργασίας Υπουργού απεφασίσαμεν και διατάσσομεν: ΄Αρθρ.1.-Πάντες οι εις επιχειρήσεις μακαρονοποιΐας απασχολούμενοι μακαρονοτεχνίτες ήτοι αρχιτεχνίται, ζυμωταί, ειδικοί χειρισταί, πιεσταί, συσκευάστριαι ως και οι βοηθοί αυτών, υποχρεούνται να ώσιν εφωδιασμένοι δια βιβλιαρίων υγείας κατά τα εν τοις επομένοις οριζόμενα. ΄Αρθρ.2.-1.Ο εφοδιασμός δια βιβλιαρίων υγείας των μακαρονοτεχνιτών ενεργείται παρ’ Επιτροπών συνιστωμένων δι’ αποφάσεως του Υπουργού Εργασίας, προκειμένου περί μακαρονοτεχνιτών εργαζομένων εις επιχειρήσεις περιφερείας τέως Διοικήσεως Πρωτευούσης, δι’αποφάσεως δε του οικείου Νομάρχου, προκειμένου περί των εργαζομένων εις άλλας περιφερείας. 2.Αι Επιτροπαί αποτελούνται: α)Εξ ενός ανωτέρου υπαλλήλου του Υπουργείου Εργασίας ως Προέδρου, προκειμένου περί της Επιτροπής περιφερείας τέως Διοικήσεως Πρωτευούσης. Εκ του προϊσταμένου δε της Επιθεωρήσεως Εργασίας ή του νομίμου αυτού αναπληρωτού δια τας λοιπάς περιφερείας ή εν ελλείψει τοιούτου ενός ανωτέρου δημοσίου υπαλλήλου. β)Εκ του Επιθεωρητού Επαγγελματικής Υγιεινής του Υπουργείου Εργασίας, προκειμένου περί Επιτροπής περιφερείας τέως Διοικήσεως Πρωτευούσης, εκ του Αστυϊάτρου δε προκειμένου περί Επιτροπών άλλων περιφερειών, υποδεικνυομένου υπό του οικείου Υγειονομικού Κέντρου και ελλείψει τοιούτου εξ ενός ιατρού του Ι.Κ.Α. ή εν ελλείψει τοιούτου εξ ενός ιδιώτου ιατρού υποδεικνυομένου υπό του οικείου Νομάρχου. γ)Ενός αντιπροσώπου των εργοδοτών μακαρονοποιών υποδεικνυομένου υπό της οικείας Επαγγελματικής Οργανώσεως. δ)Εξ ενός αντιπροσώπου εκ μακαρονοτεχνιτών υποδεικνυομένου υπό του οικείου Εργατικού Κέντρου. Χρέη Γραμματέως της Επιτροπής εκτελεί είς εκ των υπαλλήλων του Υπουργείου Εργασίας ελλείψει δε τοιούτου είς δημόσιος υπάλληλος οριζόμενος μετά των αναπληρωτών των μελών αυτής, δια της συγκροτούσης ταύτην αποφάσεως του Υπουργού Εργασίας ή του οικείου Νομάρχου. 3.Η θητεία των μελών της Επιτροπής είναι διετής. ΄Αρθρ.3.-1.Κατά την πρώτην εφαρμογήν του παρόντος αι κατά τόπους Επιτροπαί θέλουσι συγκροτηθή εντός μηνός από της δημοσιεύσεως του παρόντος. Αι Επιτροπαί εντός 15 ημερών από της συγκροτήσεώς των υποχρεούνται να καλέσωσι δια των οικείων Εργατικών Κέντρων και επαγγελματικών Οργανώσεων αυτών, τους ενδιαφερομένους όπως προσέλθωσι προς εξέτασιν υπό του ιατρού της Επιτροπής και λήψιν εν συνεχεία του βιβλιαρίου των. 2.Η Επιτροπή συγκαλείται υπό του Προέδρου αυτής καθ’ ημέραν και ώραν οριζομένην υπ’ αυτού. Η Επιτροπή ευρίσκεται εν απαρτία παρισταμένων τριών εκ των μελών αυτής εν οις ο Πρόεδρος και ο ιατρός αυτής. Αι αποφάσεις λαμβάνονται κατά πλειοψηφίαν βάσει της γνωματεύσεως του ιατρού της Επιτροπής περί της υγειονομικής καταστάσεως των υπ’ αυτού εξετασθέντων μακαρονοτεχνιτών. Εν περιπτώσει ισοψηφίας ισχύει η γνώμη υπέρ ης, η ψήφος του Προέδρου. Η Επιτροπή τηρεί βιβλίον πρακτικών εις ο καταχωρούνται αι λαμβανόμεναι αποφάσεις και μητρώον των δια βιβλιαρίων εφοδιαζομένων, εις ο καταχωρούνται τα στοιχεία αυτών ήτοι: Ονοματεπώνυμον, ειδικότης, ηλικία, αριθμός ασφαλιστικού βιβλιαρίου του Ταμείου Ασφαλίσεως Αρτεργατών εφ’ όσον υπάρχει τοιούτον. ΄Αρθρ.4.-1.Αι Επιτροπαί εφοδιάζουσι δια βιβλιαρίων υγείας τα πρόσωπα τα ανήκοντα εις τας ως άνω κατηγορίας εργαζομένων εφ’ όσον συγκεντρούσι τας απαιτουμένας προϋποθέσεις υγείας δια την παροχήν αυτού. Οι προς εφοδιασμόν δια βιβλιαρίου υγείας παρουσιαζόμενοι μισθωτοί εξετάζονται υπό του ιατρού της Επιτροπής, το αποτέλεσμα της εξετάσεως των οποίων καταχωρείται, μερίμνη του Γραμματέως της Επιτροπής, εις το βιβλίον πρακτικών αυτής. Υπό του ιατρού υποβάλλονται εις εξέτασιν κλινικήν, ακτινολογικήν (διενέργειαν μικροακτινογραφίας) προς διαπίστωσιν εάν οι προς εφοδιασμόν δια βιβλιαρίου υγείας πάσχουν εκ νόσων του αναπνευστικού συστήματος, ιδιαιτέρως δε εκ πνευμονικής φυματιώσεως, εκ δερματικών μεταδοτικών και λοιμοδών νοσημάτων. Εν περιπτώσει καθ’ ην ο ενδιαφερόμενος έχει σοβαράς αντιρρήσεις ως προς το αποτέλεσμα της εξετάσεως του ιατρού, ούτος επανεξετάζεται μετ’ απόφασιν της Επιτροπής, υπό της Επιτροπής αποτελουμένης εκ του ιατρού αυτής και ενός ιατρού του Ι.Κ.Α. ή ελλείψει  τοιούτου υπό  ιατρού  υποδεικνυομένου  υπό (Μετά την σελ. 316,02) Σελ. 316,03 174-65 Βιβλιάρια υγείας εργατών 15.Λ.γ.6 του Υπουργείου Εργασίας ή του Υπουργείου Εργασίας ή του οικείου Νομάρχου. 2.Δια να εφοδιασθή τις δια βιβλιαρίου υγείας υποχρεούται να προσκομίση εις την Επιτροπήν αίτησιν συνοδευομένην υπό των κάτωθι δικαιολογητικών: α)Πιστοποιητικόν Δήμου ή Κοινότητος εμφαίνοντος την ηλικίαν αυτού. β)Δύο φωτογραφίας. Δεν δύνανται να εφοδιασθούν δια βιβλιαρίου υγείας, οι μη συμπληρώσαντες το 16ον έτος της ηλικίας των. 3.Το βιβλιάριον υγείας υπογράφεται υπό του Προέδρου και του Γραμματέως της Επιτροπής περιλαμβάνει δε τα κάτωθι στοιχεία: α)Αριθμόν μητρώου. β)Ονοματεπώνυμον του κατόχου. γ)Βεβαίωσιν περί της υγείας του κατόχου δεόντως υπογεγραμμένην παρά του εξετάσαντος τούτον ιατρού. δ)Αριθμόν ασφαλιστικού βιβλιαρίου του Ταμείου Ασφαλίσεως Αρτεργατών ή του Ι.Κ.Α. εφ’ όσον υπάρχει τοιούτον, και ε)Την ειδικότητα του κατόχου. Επί του βιβλιαρίου επικολλάται φωτογραφία του κατόχου. ΄Αρθρ.5.-Αι εργασίαι των Επιτροπών είναι συνεχείς καθ’ όλην την διάρκειαν της θητείας των μελών αυτών του Προέδρου των υποχρεουμένου να συγκαλή τα μέλη της Επιτροπής προς συνεδρίασιν τουλάχιστον άπαξ του μηνός. ΄Αρθρ.6.-Οι εφοδιαζόμενοι δια βιβλιαρίου υγείας υποβάλλονται υποχρεωτικώς κατ’ έτος παρά της αυτής Επιτροπής εις επανεξέτασιν καταχωρουμένης της σχετικής βεβαιώσεως του ιατρού εν τω βιβλιαρίω υγείας. ΄Αρθρ.7.-Εργοδόται χρησιμοποιούντες κατά παράβασιν του παρόντος εις τας εργασίας των μη εφωδιασμένους δια βιβλιαρίων υγείας, τιμωρούνται συμφώνως προς τας διατάξεις του άρθρ. 3 του Β.Δ/τος της 25.8.1920 «περί κωδικοποιήσεως των περί υγιεινής και ασφαλείας των εργατών κ.λπ. διατάξεων». Εις τον αυτόν επί της Εργασίας Υπουργόν ανατίθεμεν την δημοσίευσιν και εκτέλεσιν του παρόντος. Σελ. 316,04 174-66 15.Λ.γ.6 Βιβλιάρια υγείας εργατών